[{"text_idx": "#000001", "text": "Mae\u2019r daith hon yn arwain ar hyd y bryniau gogleddol uwchben Llyn Tegid, gan gynnig golygfeydd trawiadol o fynydd Arenig, cefn gwlad agored ac, wrth gwrs, Llyn Tegid ei hun."}, {"text_idx": "#000002", "text": "Mae Llyn Tegid yn un o gyrchfannau mwyaf poblogaidd y Parc Cenedlaethol. Fel llyn naturiol mwyaf Cymru, mae gweithgareddau fel padlfyrddio, caiacio a physgota yn rhesymau poblogaidd dros ymweld a\u0302\u2019i lannau."}, {"text_idx": "#000003", "text": "Tref y Bala, sydd nepell o fan cychwyn y llwybr, sydd a\u0302\u2019r ganran uchaf o siaradwyr Cymraeg yn y Parc Cenedlaethol. Mae cyfoeth mawr o hanes a diwylliant yn gysylltiedig ag ardal y Bala."}, {"text_idx": "#000004", "text": "Tra bod Gogledd Llyn Tegid yn cael ei ystyried yn daith gerdded gymedrol, gallai ei hyd fod yn rhwystr i rai. Mae angen lefel ffitrwydd dda i gwblhau\u2019r daith gerdded o tua 6 milltir. Efallai y bydd cerddwyr newydd yn teimlo\u2019n fwy cyfforddus ar deithiau cerdded byrrach yr ardal."}, {"text_idx": "#000005", "text": "Gan fod y llwybr mor agos i\u2019r Bala, mae\u2019n gwneud y dref yn lle perffaith ar gyfer lluniaeth ar o\u0302l y daith gerdded yn un o\u2019r nifer o gaffis a thafarndai. Neu, ar ddiwrnod poeth o haf, efallai mai trochi yn Llyn Tegid fyddai\u2019r ffordd orau i oeri ar o\u0302l y daith."}, {"text_idx": "#000009", "text": "Mae gwasanaeth bws yn gweithredu rhwng y Bala a Llanuwchllyn."}, {"text_idx": "#000011", "text": "Cofiwch rhaid parcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000014", "text": "Mae toiledau cyhoeddus yn y maes parcio yma. Gwiriwch i weld pryd y maent ar agor."}, {"text_idx": "#000016", "text": "Yn ystod hanner cyntaf y llwybr, wrth i chi esgyn i\u2019r bryniau i ffwrdd o Lyn Tegid, byddwch yn dilyn nant sydd wedi\u2019i henwi\u2019n ddiddorol. Ym 1645, yn ystod y Rhyfel Cartref, roedd bardd a brenhinwr enwog o\u2019r enw Rowland Vaughan yn byw yng Nghaer Gai gerllaw. Yn o\u0302l y stori, un diwrnod fe welodd criw o drigolion lleol farchogion Oliver Cromwell ar eu ffordd i gartref Vaughan. Gan wybod y byddai\u2019r marchogion yn caniata\u0301u i\u2019w ceffylau yfed wrth y nant, casglodd y bobl leol ddail ywen, sy\u2019n wenwynig iawn i geffylau, a\u2019u taflu i\u2019r dw\u0302r. O ganlyniad, aeth ceffylau\u2019r marchogion yn ddifrifol wael. Ers hynny, mae\u2019r nant wedi cael ei hadnabod fel Nant Gwenwyn Meirch."}, {"text_idx": "#000019", "text": "Wrth i chi gyrraedd pen y daith, fe ddowch at bentref Llanuwchllyn. Yma saif cofeb i goffau tad a mab yn wreiddiol o\u2019r pentref."}]